钦定古今图书集成/明伦汇编/闺媛典/第290卷 > 皇清二十三 > 孙国刚妻仇氏
## 钦定古今图书集成/明伦汇编/闺媛典/第290卷 > 皇清二十三 > 孙国刚妻仇氏

按《畿辅通志》：“仇氏，孙国刚妻，保定人。夫亡，氏年二十八，执节教子，孝养翁姑。翁死，子甫娶，亦夭。遗孤孙仅一岁，孀。姑苦饥寒，日抱曾孙泣。氏勤纺绩，活姑及媳，携孤改适，氏却聘金，嘱曰：‘善为我养此子成立，复还孙氏足矣’。” 后姑殁，哀痛欲绝。及孙归，氏出三十年丝缕所积，为孙娶。年八十馀卒。